Παναγιώτης Ζίζηλας

Ο Παναγιώτης Ζίζηλας (1861-1931) ήταν Έλληνας αρχιτέκτονας την περίοδο που καλείται σήμερα ως μοντερνισμός. Σχεδίασε το Ποσειδώνιο ξενοδοχείο στις Σπέτσες. Η ανέγερση του ξενοδοχείου, σε σχέδιο του αρχιτέκτονα Παν. Ζίζηλα, άρχισε το καλοκαίρι του 1911 και περατώθηκε την άνοιξη του 1914. Ο Ζίζηλας είχε ήδη φτιάξει το αρχοντικό του Ανάργυρου. Το 1914 επίσης κτίστηκε σε σχέδιά του το ξενοδοχείο "Μητρόπολις" (Metropole), ένα από τα πρώτα μεγάλα κτίρια «εκμετάλλευσης», τα οποία δηλαδή προορίζονταν να γίνουν ξενοδοχεία ή πολυτελείς πολυκατοικίες, που κατασκευάστηκαν στην Αθήνα. Έργο του είναι το εκλεκτικιστικό τετραώροφο μέγαρο στη γωνία των οδών Πανεπιστημίου 54 και Μπενάκη, το ξενοδοχείο "Παλλάδιον", το οποίο οικοδομήθηκε το 1915 (έχει χαρακτηριστεί διατηρητέο). Το 1920 χτίστηκε το μέγαρο Σαμαρά, στην Γ’ Σεπτεμβρίου 54, το οποίο όμως κατεδαφίστηκε το 1975. Το 1923 κατασκευάστηκε σε σχέδιά του το τετραώροφο μέγαρο του Γ. Ησαΐα, στη γωνία των οδών Πατησίων και Ιουλιανού. Ο Παναγιώτης Ζίζηλας υπογράφει επίσης τους πίνακες καταμέτρησης του Μεγάρου Δηλαβέρη στην οδό Σωκράτους 47 (Ηρώων Πολυτεχνείου) το οποίο ολοκληρώθηκε το 1915, είναι διατηρητέο κτίριο και αποτελεί έδρα του Δικηγορικού Συλλόγου Πειραιά."Η ιστορία του Μεγάρου Δηλαβέρη που έγινε στέγη του Δικηγορικού Συλλόγου Πειραιά" Τετάρτη 15.10.2025 και ώρα 19:00 - Δικηγορικός Σύλλογος Πειραιά.  

 Εικόνες 

 Παραπομπές 

Βιβλιογραφία
 Ν. Βατόπουλος, Νέα εποχη για το παλιό "Μετροπόλ, Καθημερινή 12.10.1997
 Μ. Γ. Μπίρης, Από τον όψιμο Νεοκλασικισμό ως την ανάδυση του μοντερνισμού 1900-1930,Ελληνικό Ινστιτούτο Αρχιτεκτονικής-Deutsches Architektur Museum, Αρχιτεκτονική του 20ου αιώνα: Ελλάδα, Αθήνα 2000
 Καταγραφή Monumenta για το Τετραώροφο ξενοδοχείο "Παλλάδιον". Ανακτήθηκε στις 8 Φεβρουαρίου 2022.

Κατηγορία:Έλληνες αρχιτέκτονες